b'\n_START_ARTICLE_\n14. \xc5\xa1ahovska olimpijada\n_START_PARAGRAPH_\n14. \xc5\xa1ahovska olimpijada je potekala leta 1960 v Leipzigu (Nem\xc5\xa1ka demokrati\xc4\x8dna republika)._NEWLINE_Sovjetska zveza je osvojila prvo mesto, ZDA drugo in SFRJ tretje._NEWLINE_Sodelovalo je 232 \xc5\xa1ahistov v 40 reprezentancah; odigrali so 1.600 partij.\n_START_SECTION_\nPregled\n_START_PARAGRAPH_\nSodelovalo je 232 \xc5\xa1ahistov (med njimi 26 velemojstrov in 37 mednarodnih mojstrov) v 40 reprezentancah; odigrali so 1.593 od na\xc4\x8drtovanih 1.600 partij (7 partij je bilo v naprej dolo\xc4\x8denih). Glavni sodnik je bil mednarodni \xc5\xa1ahovski mojster Vja\xc4\x8deslav Ragozin (Sovjetska zveza). Partije so bile razdeljene med 4 preskupine in 3 finalne skupine. Igralci so imeli 2,5 h za prvih 40 potez, nato pa 1 h za naslednjih 16.'